කපිලවස්තු ශ්‍රී සර්වඥ ධාතූන් වහන්සේලා මෙරට ප්‍රදර්ශනය කරන මේ 19 දින සිට සැප්තැම්බර් 5 දක්වා රාජ්‍ය සහ පෞද්ගලික ආයතන, බෞද්ධ නිවාසවල බෞද්ධ කොඩිය ඔසවා තබන ලෙස බුද්ධ ශාසන සහ ආගමික කටයුතු අමාත්‍යාංශය ඉල්ලීමක්කරයි.ශ්‍රී සර්වඥ ධාතූන් වහන්සේලා ප්‍රදර්ශනය පිළිබඳව වැඩි දුරටත්අදහස් දක්වමින් බුද්ධ ශාසන සහ ආගමික කටයුතු අමාත්‍යාංශයේ ලේකම් එම්.කේ.බී දිසානායක මහතා ප්‍රකාශ කළේ, ඉන්දීය රජය ධාතූන් වහන්සේලා ප්‍රදර්ශනය කිරීම සඳහා සාංචි ස්ථූපයේ අනුරුවට සමාන විශේෂ ස්ථූපයක් එවා ඇති බවයි.මෙම ශ්‍රී සර්වඥ ධාතූන් වහන්සේලා ඉන්දියාවේ නවදිල්ලි නුවර ජාතික කෞතුකාගාරයේ ඉතා ආරක්ෂිතව තැන්පත් කර තිබේ.ධාතූන් වහන්සේලා මෙරට ප්‍රදර්ශනය කරන කාල සීමාවේ දැඩි ආරක්ෂාවක් ලබා දෙන අතර කටුනායක සිට කැලණිය මානෙල්වත්ත විහාරස්ථානය කරා ධාතුන් වහන්සේලා වැඩම කරවන්නේ විශේෂ ආරක්ෂිත කුටියකය.ධාතුන් වහන්සේලා ප්‍රදර්ශණය කරන විහාරස්ථානවල CCTV කැමරා සවි කරනු ලැබේ..